Դիզենտերիայով հիվանդների սնուցում նշանակում են կախված հիվանդության շրջանից և աղիքի ախտահարման աստիճանից : Սկզբում կիրառվում է N4 դիետան (կամN46 ), որը քիմիական և մեխանիական տեսանկյունից պահպանում է ստամոքս-աղիքային տրակտը: Կղանքի կարգավորումից հետո նշանակում են N4 գ դիետան հետագայում անցումով N2 դիետային: Դիզենտերիայի թեթև ձևերի էթիոտրոպ բուժման միջոցներից ամենաէֆեկտիվը նիտրոֆուրանային շարքի պրեպարատներն են: Ֆուրազոլիդոն (ֆուրազոլին, ֆուրադոնին, ֆուրագին) նշանակում են 0,1-0,5գ օրը 4 անգամ ուտելուց հետո 5-7 օրվա ընթացքում: Դիզենտերիայի թեթև ձևերի բուժման պրեպարատների մյուս խումբը խինոլինի ածանցյալներն են: Քլորխինալդոլ օգտագործում են նեքին ընդունմամբ 0,2գ օրական 4 անգամ ուտելուց հետո, ինտետրիքս` 2 կապսուլա 3 անգամ օրը ուտելու ժամանակ: Կուրսի տևողությունը 5-7 օր է: Նիտրոֆուրանային պրեպարատբերը և խինոլինի ածանցյալները շիգելաների վրա ցուցաբերում են ոչ միայն արգելակող ազդեցություն, այլ նաև պահպանում են նորմալ աղիքային միկրոֆլորան,որը շատ կարևոր է հատկապես դիսբակտերիոզ տարած հիվանդների համար: